Michelle Ang

Michelle Ang (s. 17. lokakuuta 1983) on uusiseelantilainen näyttelijä, ohjaaja ja tuottaja, joka työskentelee pääasiassa elokuvien ja television parissa. Hän on voittanut useita alan palkintoja, muun muassa parhaan naisnäyttelijän palkinnon Uuden-Seelannin elokuva- ja televisio awardseissa. Lisäksi hän on ollut ehdolla Emmy-palkintoon Yhdysvalloissa ja Logie-palkintoon Australiassa.

Televisiossa hänen tunnetuimpiin rooleihinsa kuuluu Tai-San nuortensarja Klaanissa, Omega Lucasfilmin animaatiosarjassa Star Wars: The Bad Batch, Lori Lee pitkäikäisessä australialaisessa saippusarjassa Neighbours sekä Alex minisarjassa Fear the Walking Dead: Flight 462.

Elokuvissa Ang on esittänyt pää- ja sivurooleja monenlaisissa draamoissa ja komedioissa. Hollywood-tuotannoissa on on näytellyt muun muassa Woody Harrelsonin, Kate Winsletin, Martin Lawrencen, Chiwetel Ejioforin, Gal Gadotin ja Aaron Paulin rinnalla. Hän on myös työskennellyt ohjaajien kuten Steven Soderberghin, Jodie Fosterin ja Jane Campionin kanssa.

Viime vuosina Ang on laajentanut uraansa ohjaajaksi ja tuottajaksi. Hän kuuluu Uuden-Seelannin ohjaajien ja leikkaajien liittoon (Directors and Editors Guild of Aotearoa New Zealand, DEGANZ). Hän tukee alan nuoria lahjakkuuksia mentorina Aucklandissa toimivassa hyväntekeväisyyselokuvaprojektissa Day One. Lisäksi hän pyörittää omaa tuotantoyhtiötään nimeltä A Grain Of Rice.

 Varhainen elämä ja koulutus 
Ang syntyi Christchurchissa ja on malaijikiinalaista sukua. Hän varttui Wellingtonissa vanhempiensa ja nuoremman sisarensa kanssa.

Lapsena hän harrasti tanssia ja esiintyi Royal New Zealand Ballet'n produktioissa, kuten Pähkinänsärkijä, Kesäyön unelma ja Romeo & Julia. Yliopisto-opintojensa aikana Ang suoritti kaksoistutkinnon Victoria University on Wellingtonissa: hän valmistui kauppatieteiden kandidaatiksi laskentatoimen ja liikejuridiikan alalta että luonnontieteiden kandidaatiksi kemiassa.

 Ura 

 Televisio 
Ang aloitti televisiouransa nuorena perhesarjassa Young Entertainers, jossa hän pääsi esittelemään laulu- ja tanssitaitojaan, samankaltaisesti kuin Yhdysvaltain televisiossa esitetty The Mickey Mouse Club. Hän näytteli Tai-Sania Uuden-Seelannin post-apokalyptisessa draamasarjassa Klaani (The Tribe) vuosina 1999-2001 ja esiintyi myös sarjan viimeisessä jaksossa vuonna 2002. Lisäksi Ang vieraili kahdessa viimeisessä Xena: Soturiprinsessa -sarjan jaksossa Akemin roolissa.

Hän esitti Lori Lee -hahmoa australialaisessa saippuasarjassa Neighbours ja kuului sarja päänäyttelijöihin vuosina 2002-2003. Hän jätti sarjan valmistuakseen yliopistosta, mutta palasi lyhyesti vuonna 2004. Roolistaan Neighbourissa Ang oli ehdolla Logie-palkintoon kategoriassa Vuoden suosituin uusi naisnäyttelijä (Most Popular New Female Talent).

Vuosina 2005 ja 2006 Ang näytteli Tracy Hongia kahdella ensimmäisellä kaudella Uuden-Seelannin TV-sarjassa Outrageous Fortune. Vuonna 2007 hän esiintyi amerikkalaisessa draamasarjassa South of Nowhere. Vuonna 2012 Ang esiintyi MTV:n sarjassa Underemployed, jossa hän näytteli aloittelevaa kirjailijaa, joka joutui tyytymään työhön donitsikaupassa.

Vuonna 2015 Ang näytteli verkkosarjassa Fear The Walking Dead: Flight 462, jossa hän esitti Alexia, matkustajaa lennolla, joka osuu zombiapokalypsin alkuhetkiin. Hän jatkoi samaa roolia myös pääsarjassa Fear the Walking Dead. Roolistaan Flight 462:ssa Ang sai Emmy-ehdokkuuden. Vuonna 2020 hänellä oli toistuva rooli sarjassa The New Legends of Monkey.

Vuonna 2021 Ang ääninäytteli Omegaa Disney+:n alkuperäisessä animaatiosarjassa Star Wars: The Bad Batch. Omega on mystinen naispuolinen klooni Jango Fettistä. Ang sai pitää roolissa oman uusiseelantilaisen aksenttinsa kunnianosoituksena maanmiehelleen Temuera Morrisonille, joka näytteli Jango Fettiä Star Wars -elokuvissa.

Vuonna 2023 Ang esitti Melissa Wuta komediasarjassa Homebound 3.0. Sarjaa esitettiin Uudessa-Seelannissa Warner Bros. Discoveryn kanavalla Three, ja se on saatavilla kansainvälisesti BBC:n kautta. Vuonna. 2024 sarja uusittiin toiselle kaudelle, joka esitetään vuonna 2025.

 Elokuvat 
Ang teki pitkän elokuvan debyyttinsä vuonna 2004 elokuvassa Futile Attraction. Hän on myös esiintynyt useissa pienenbudjetin uusiseelantilaisissa lyhytelokuvissa kuten Forbidden Fury ja Take 3. Vuonna 2006 hän näytteli elokuvassa No.2, jonka ohjasi Toa Fraser.

Vuonna 2011 Ang esitti nörttiä kiinalais-uusiseelantilaista romanttisessa komediassa My Wedding and Other Secrets, joka oli hänen ensimmäinen pääroolinsa pitkässä elokuvassa. Roolistaan hän voitti parhaan naispääosan palkinnon vuoden 2011 Uuden-Seelannin Aotearoa elokuva- ja televisio awardseissa. 

Hänen muita elokuvaroolejaan ovat Big Mommas: Like Father, Like Son sekä Triple 9. Ennen rooliaan The Bad Batchissa Ang oli hakenut roolia Star Wars: The Las Jedi -elokuvasta. Lapsena hän oli myös käynyt koekuvauksissa Cho Changin rooliin elokuvassa Harry Potter ja liekehtivä pikari.

 Yksityiselämä 
Angilla on yksi lapsi, poika. Hän on myös maininnut Eckhart Tollen teoksen Läsnäolon voima (The Power of Now) kirjana, joka on vaikuttanut häneen.

 Lähteet 

Luokka:Uusiseelantilaiset näyttelijät
Luokka:Vuonna 1983 syntyneet
Luokka:Elävät henkilöt